**A "Zuglóiak Egymásért" Alapítvány**

**Budapest Főváros XIV. Kerület Zugló Önkormányzatának támogatásával**

**pályázatot hirdet**

**zuglói rászoruló gyermekek, diákok támogatására**

Zugló lakosainak felajánlása eredményeként, *a zuglói rászoruló gyermekek támogatási alap számlára befolyt összeg felhasználásával,* Budapest Főváros XIV. Kerület Zugló Önkormányzata (a továbbiakban: Önkormányzat) a Zuglóiak Egymásért Alapítvány (a továbbiakban: ZEA) alapító okiratában megfogalmazott célokra tekintettel pályázati úton anyagi segítséget/ösztöndíjat nyújt az alábbi feltételekkel:

1. A pályázat célja:

A kedvezőtlen szociális helyzetben lévő zuglói gyermekek, diákok (max 21éves korig) egyedi szükségleteinek természetbeni támogatása, olyan konkrét eszközök vagy szolgáltatások beszerzésének elősegítése, amely hozzájárul az érintettek testi, lelki gyógyulásához, fejlődéséhez, tanulmányaik, a választott vagy már űzött sport, művészeti tevékenység sikeres folytatásához, valamint kulturális, közösségi eseményekben való részvételéhez.

2. A támogatásban részesülők köre:

Az anyagi segítség/ösztöndíj adható annak a kedvezőtlen szociális helyzetben lévő gyermeknek, diáknak max. 21éves korig (kedvezményezett):

* aki Budapest főváros XIV. kerület közigazgatási területen lakóhellyel vagy tartózkodási címmel rendelkezik,
* vagy a kerületben az önkormányzat által fenntartott vagy működtetett intézmények valamelyikének felvett gyermeke, tanulója és nem töltötte be 21. életévét, de Budapest főváros XIV. Kerület közigazgatási területén életvitelszerűen tartózkodik, azonban nincsen bejelentett lakcíme (igazolni szükséges kettő tanú által aláírt nyilatkozattal)

**3.** **Az anyagi segítség/ösztöndíj nyújtásának feltételei:**

1. a gyermeket, a diákot gondozó családban[[1]](#footnote-1) az egy főre jutó nettó jövedelem nem haladhatja meg a 85.500 Ft-ot,
2. anyagi segítségben/ösztöndíjban egy pályázó egy alkalommal részesülhet,
3. nem részesülhet anyagi segítségben/ösztöndíjban az a pályázó, aki egyidejűleg a ZEA más ösztöndíj vagy egyéni kérelmű pályázatán pozitív elbírálásban részesült,
4. az anyagi segítség/ösztöndíj összege pályázónként legfeljebb 90.000 Ft,
5. Az anyagi segítség/ösztöndíj adható:

*ea)* váratlanul jelentkező többlet kiadásra, különösen az iskolai tanulmányokkal összefüggő programok támogatására a tehetség kibontakozásának segítésére, iskolai tanulmányi versenyek költségeinek támogatására, nyelv-, vagy zenetanulás költségeire, sportoláshoz szükséges kiadások támogatására, kirándulások befizetéséhez való hozzájárulásra,

*eb*) egészségügyi állapot megőrzéséhez, pszichés gondozáshoz kapcsolódó támogatásra, többek között gyógyászati segédeszközökre, terápiás kezelések támogatására,

*ec)* a gyermek, diák családban történő speciális gondozásához, amely a családban való nevelést, gondozást segíti.

**4. A pályázat benyújtásának módja**:

1. A pályázatot kizárólag a pályázati adatlap kitöltésével és a meghatározott mellékleteivel együtt lehet benyújtani.
2. A pályázati felhívás és a pályázati adatlap beszerezhető a Polgármesteri Hivatal Ügyfélszolgálatán (1145 Budapest, Pétervárad utca 2.) vagy letölthető a [www.zuglo.hu](http://www.zuglo.hu) valamint a [www.zugloiakegymasert.hu](http://www.zugloiakegymasert.hu) honlapról.
3. A pályázó a pályázati adatlapot a mellékletekkel együtt **egy eredeti példányban, zárt borítékban,** személyesen Budapest Főváros XIV. Kerület Zuglói Polgármesteri Hivatal Ügyfélszolgálatán leadhatja (1145 Budapest, Pétervárad utca 2.) *vagy* postai úton ajánlottan a Zuglóiak Egymásért Alapítvány 1145 Budapest, Pétervárad u. 2 címre megküldheti.

**A borítékon fel kell tüntetni**: zuglói rászoruló gyermekek, diákok támogatása.

**5. A pályázati adatlap kötelező melléklete(i):**

1. az együtt élő jövedelemmel rendelkező családtagoknak a pályázat beadását megelőző 3 három havi nettó átlagkeresetéről szóló eredeti jövedelemigazolása(i), táppénz, nyugdíj és nyugdíjszerű ellátások illetve támogatások (szociális juttatások, álláskeresési járadék, családi pótlék, ösztöndíjak) igazolását, regisztrált munkanélküli családtag esetén Budapest Főváros Kormányhivatal Munkaügyi Központ által kiadott igazolást kell mellékelni.
2. az anyagi segítséget/ösztöndíjat megalapozó dokumentumok, (többek között szakvélemény, mint szakorvosi, rehabilitációs igazolás, többletkiadás igazolása, intézményi támogató levél például: iskolai, óvodai, védőnői, családsegítő)
3. a tanulói vagy hallgatói jogviszony fennállásáról szóló iskolalátogatási igazolása, vagy óvodalátogatási igazolás eredetiben,
4. lakcímkártya másolata

**6. A támogatás folyósításának módja:**

Az anyagi segítség/ösztöndíj folyósítása egy alkalommal bankszámlára utalással történik.

**7. Anyagi segítség/ösztöndíj elszámolósának módja:**

Felhasználást alátámasztó rövid szöveges tájékoztató, melyhez kedvezményezett (támogatott) nevére szóló számlamásolatok csatolása szükséges.

8. A pályázat elbírálása:

A ZEA anyagi segítsége/ösztöndíja pályázati úton történik. A pályázatokat a pályázati keret erejéig2 folyamatosan lehet benyújtani, de legkésőbb 2019. október 15-ig.Jelen pályázati felhívásra egy pályázó egy pályázatot adhat be. (Egy családban több gyermekre is adható be pályázat, csak külön-külön adatlapon.)

Minden hónap 15-éig beérkezett pályázatok a beérkezést követő 60 napon belül feldolgozásra kerülnek. A ZEA kuratóriuma a pályázatokat feldolgozást követő 15 napon belül bírálja el.

Az a pályázat, mely adatlapja

* hiányos, értékelés nélkül elutasításra kerül,
* nem/vagy hiányosan tartalmazza a pályázat kötelező mellékleteit, kiíró elektronikus értesítése alapján egy alkalommal van lehetősége a pályázónak pótolnia azt 10 napon belül a kért módon.

Amennyiben a pályázó a hiánypótlási felhívásnak nem tesz eleget határidőre, pályázata további bírálat nélkül elutasításra kerül. A kuratórium döntése ellen fellebbezésnek helye nincs.

Pályázat kiírásával kapcsolatban információ az [info@zugloiakegymasert.hu](mailto:info@zugloiakegymasert.hu) címen, valamint a 70/367-58-47-es, egyéb technikai segítség a Zuglói Család és Gyermekjóléti Központ 364-3-013-as telefonszámán kérhető.

Budapest, 2017. december 04.

dr. Hajnal György s.k.

kuratóriumi elnök

# 2 A pályázati keret kimerüléséről az Alapítvány, hivatalos honlapján a [www.zugloiakegymasert.hu](http://www.zugloiakegymasert.hu) oldalon, valamint a Zuglói Lapok soron következő aktuális számában ad tájékoztatást.

1. # A szociális igazgatásról és szociális ellátásokról szóló a 1993. évi III. törvény 4.§ c.) pontja értelmébena család: egy lakásban, vagy személyes gondoskodást nyújtó bentlakásos szociális, gyermekvédelmi intézményben együtt lakó, ott bejelentett lakóhellyel vagy tartózkodási hellyel rendelkező közeli hozzátartozók közössége;

   [↑](#footnote-ref-1)